Este vorba despre cele două scări dinspre Facultatea de Geografie, precizează edilul general, într-o postare pe Facebook.
"Acum se lucrează la aşezarea pe poziţii, conectarea cu sistemul electric şi montarea sistemului antiseismic. După aceste proceduri, ultimele reglaje si obţinerea autorizaţiei de funcţionare, noile scări vor deveni funcţionale. Administraţia Străzilor Bucureşti va instala în perioada următoare şi celelalte şase scări, în toate punctele de acces în pasaj", menţionează primarul.
În decembrie 2023, Nicuşor Dan preciza că Administraţia Străzilor Bucureşti a semnat contractul prin care achiziţionează opt scări rulante noi, câte două pentru fiecare punct de acces din Piaţa Universităţii.
"Acestea vor fi instalate în cursul anului 2024. Încă din 2008, de la modernizarea Pasajului Universităţii, scările au avut probleme tehnice, fiind funcţionale una sau două dintre ele de-a lungul timpului, prin urmare este necesară schimbarea acestora", afirma Nicuşor Dan.